Keanu Reeves face tranziţia către jocuri: va fi starul din Cyberpunk 2077. Când are loc lansarea.
Keanu Reeves este ultimul star de la Hollywood care face tranziţia către jocuri. El va fi starul din jocul Cyberpunk 2077, care va fi lansat pe 12 decembrie. Cyberpunk 2077 va fi disponibil pe PC, Playstation şi Xbox.
Actorii de la Hollywood s-au plictisit să apară numai în filme. Mulţi s-au mutat şi în jocurile video. Este cazul lui Keanu Reeves, starul celui mai aşteptat joc din 2020. Kit Harrington, alias Jon Snow din Game of Thrones a apărut în Call of Duty. Samuel L Jackson sau Snoop Dogg au făcut şi ei asta. Acum a venit rândul lui Keanu Reeves. Actorul de 56 de ani are rolul principal în Cyberpunk 2077. Jocul a fost creat de studio-ul Projekt Red care s-a aflat în spatele The Witcher şi e aşteptat de un deceniu de fani.Keanu Reeves a trebuit să pună vocea pentru personaj în trei moduri diferite – asta pentru că persoanele care vor juca pot alege caracterul personajului. Reeves a imitat mişcările personajului având senzori pe tot corpul.Keanu Reeves, actor Hollywood: "Ceea ce mi-a dezvăluit studio-ul Projekt Red, din modul în care au vorbit despre joc şi din ceea ce am văzut, este că are multă libertate. Sunt atât de multe căi pe care o poţi lua când te joci. Dar nu este vorba de calea pe care o iei. Apare întrebarea: Cine eşti? Cum vrei să joci cu acest personaj?".